open-index/open-wikipedia-markdown huggingface dataset:
Κωνσταντίνος Αλιβιζάτος

Ο **Κωνσταντίνος Αλιβιζάτος** (1905 - 2 Οκτωβρίου 1997) ήταν Έλληνας καθηγητής ιατρικής και πολιτικός.

## Βιογραφικά στοιχεία

Ήταν γιος του καθηγητή ιατρικής Νικολάου Αλιβιζάτου και είχα καταγωγή από την Κεφαλονιά. Σπούδασε ιατρική στο Πανεπιστήμιο Αθηνών και συμπλήρωσε τις σπουδές του στο Μονπελιέ και στο Παρίσι, του οποίου και αναγορεύθηκε διδάκτωρ. Ακολούθησε ακαδημαϊκή σταδιοδρομία εκλεγόμενος το 1937 υφηγητής της χειρουργικής στο Πανεπιστήμιο Αθηνών. Το 1952 εξελέγη τακτικός καθηγητής Χειρουργικής, θέση στην οποία παρέμεινε μέχρι το 1970 οπότε και αποχώρησε με τον τίτλο του Ομότιμου καθηγητή. Υπήρξε πρόεδρος της Ελληνικής Χειρουργικής Εταιρείας (1953), διευθυντής - χειρουργός του νοσοκομείο "Άγιος Σάββας", αντεπιστέλλον μέλος της Γαλλικής Χειρουργικής Ακαδημίας & της Εθνικής Ιατρικής Ακαδημίας της Γαλλίας καθώς και προϊστάμενος της χειρουργικής κλινικής του Πανεπιστημίου Αθηνών την περίοδο 1962 - 1969. Κατά τη διάρκεια της Χούντας των Συνταγματαρχών ανέπτυξε αντιδικτατορική δράση. Την 16η Νοεμβρίου 1973 έσπευσε στο Πολυτεχνείο μαζί με τη σύζυγό του προκειμένου να περιθάλψει τους τραυματίες με αποτέλεσμα να τραυματιστούν και οι δύο. Μαζί με τον ιατρό Νικόλαο Λούρο είχαν εκδώσει το βιβλίο *Δύο γιατροί θυμούνται* (εκδόσεις Φιλιππότη).

Στις βουλευτικές εκλογές 1974 εξελέγη βουλευτής επικρατείας με την Ένωση Κέντρου - Νέες Δυνάμεις.

Απεβίωσε το 1997 στην Αθήνα. Ήταν παντρεμένος με την Λίλη Θεοτοκά, αδελφή του συγγραφέα Γιώργο Θεοτοκά, και γιος του είναι ο Νικόλαος Αλιβιζάτος.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ιατροί του 20ού αιώνα
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με την Ένωση Δημοκρατικού Κέντρου
Νικόλαος Αλιβιζάτος (ιατρός)

Ο **Νικόλαος Αλιβιζάτος** (1876 - 1945) ήταν Έλληνας καθηγητής ιατρικής και πολιτικός.
## Βιογραφικά στοιχεία
Γεννήθηκε στο Ληξούρι και καταγόταν από παλιά οικογένεια της Κεφαλονιάς. Αδέλφια του ήταν οι Ανδρέας και Αμίλκας Αλιβιζάτος. Σπούδασε ιατρική στα πανεπιστήμια του Bordeaux και του Montpellier και αναγορεύθηκε διδάκτωρ του πανεπιστημίου του Παρισιού. Το 1903 ίδρυσε την Πολυκλινική Αθηνών. Ακολούθησε ακαδημαϊκή σταδιοδρομία εκλεγόμενος το 1903 υφηγητής Χειρουργικής και το 1908 τακτικός καθηγητής, θέση στην οποία παρέμεινε μέχρι το 1938. Υπήρξε πρύτανης (1927 - 1928) του Πανεπιστημίου Αθηνών καθώς και ιδρυτικό μέλος της Ελληνικής Χειρουργικής Εταιρείας. Είχε συγγράψει πολλά επιστημονικά συγγράματα.

Ασχολήθηκε με την πολιτική εκλεγόμενος βουλευτής Κεφαλληνίας με το κόμμα των Φιλελευθέρων. Εξελέγη για πρώτη φορά το 1910 και συνέχισε να εκλέγεται μέχρι και το 1918.

Έθεσε υποψηφιότητα στις Γερουσιαστικές εκλογές του 1929 χωρίς να καταφέρει να εκλεγεί.

Απεβίωσε το 1945 και γιος του ήταν ο Κωνσταντίνος Αλιβιζάτος.
## Παραπομπές


Κατηγορία:Έλληνες χειρουργοί
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Ανδρέας Αλιβιζάτος

Ο **Ανδρέας Αλιβιζάτος** ήταν Έλληνας γιατρός και πολιτικός.

## Βιογραφικά στοιχεία

Γεννήθηκε στο Ληξούρι, ήταν γιος του Σπυρίδωνος Αλιβιζάτου και καταγόταν από παλιά οικογένεια της Κεφαλονιάς. Αδέλφια του ήταν οι Νικόλαος και Αμίλκας Αλιβιζάτος. Σπούδασε ιατρική καθώς και φυσικές επιστήμες στο πανεπιστήμιο των Παρισίων. Μαζί με τον αδελφό του Νικόλαο ίδρυσε το 1903 την Πολυκλινική Αθηνών. Το 1919 ανέλαβε την διεύθυνση του παθολογικού τμήματος της Πολυκλινικής Αθηνών. Εξελέγη βουλευτής Πάλλης στις εκλογές του 1928 με το Κόμμα Φιλελευθέρων.

Απεβίωσε στην Αθήνα το 1953.

## Παραπομπές


Κατηγορία:Έλληνες παθολόγοι
Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Πάλλης
Ήγγικεν η ώρα, ω Έλληνες

Η φράση, στο μονοτονικό, **Ήγγικεν η ώρα, ω Έλληνες** (= έφθασε η ώρα, Έλληνες) ήταν μια ιστορική εθνεγερτήρια φράση που κυριαρχούσε λίγο πριν και κατά τον πρώτο χρόνο στην Ελληνική Επανάσταση του 1821 τόσο στους λόγους των μυημένων Φιλικών, όσο και από τους οπλαρχηγούς στη συστράτευση αγωνιστών, σ΄ όλη την ηπειρωτική και νησιωτική Ελλάδα και από την Μολδοβλαχία και την Ιωνία μέχρι και την Κύπρο.

Η ιστορική αυτή φράση προέρχεται από την Ελληνική Νομαρχία του 1806, όπου ο "Ανώνυμος Έλληνας" καταλήγοντας τον εθνεγερτήριο λόγο του, γεμάτο φλόγα και πάθος, κάνει επίκληση για την έναρξη του Αγώνα: 
:"*Ήγγικεν η ώρα, ω Έλληνες, της ελευθερώσεως της πατρίδος μας! Το τέλος των τυράννων είναι αδελφοί μου πασίδηλον.*", 
ακολουθώντας λίγο μετά η δοξαστική και ευχητική φράση: "*Ζήτω η Ελευθερία των Ελλήνων!  Γένοιτο, γένοιτο*".

## Πηγές
* "Μεγάλη Ελληνική Εγκυκλοπαίδεια" τομ. Γ΄ (συμπλήρωμα), σελ.834.

Ηγγικεν
Ηγγικεν
Comune mercato

**Comune mercato** είναι ιταλικός όρος (στα Γερμανικά Marktgemeinde και στα Τσέχικα městys) του δικαίου κατά τον Μεσαίωνα, σύμφωνα με τον οποίο περιγράφονταν οι πόλεις / περιοχές που είχαν δικαίωμα να έχουν **αγορά**. Στη Γερμανία σε αρκετές περιπτώσεις το συνθετικό *Markt* έχει γίνει τμήμα του ονόματος της πόλης, όπως π.χ. Marktbergel, Marktgraitz.

Ο όρος αυτός ήταν σε χρήση στην περιοχή του Νότιου Τυρόλου στην Ιταλία (στην αυτόνομη επαρχία του Μπολτζάνο), στην Βαυαρία στη Γερμανία, στην Αυστρία, την Τσεχία και Ιταλία.

Κατηγορία:Ιστορία του Δικαίου
Τζωρτζ Κάρζον

Ο λόρδος **Τζωρτζ Κάρζον** (ή Κούρζον), 1ος Μαρκήσιος του Κέντελστον (*George Nathaniel Curzon, 1st Marquess Curzon of Kedleston*, 11 Ιανουαρίου 1859 - 20 Μαρτίου 1925) ήταν Βρετανός πολιτικός του συντηρητικού κόμματος.

## Πολιτική ζωή
Εξελέγη βουλευτής το 1886 στη Βουλή των Κοινοτήτων. Διετέλεσε Αντιβασιλέας των Βρετανικών Ινδιών και υπουργός εξωτερικών του Ηνωμένου Βασιλείου. 
Ενεπλάκη σε παρά πολλές οριοθετήσεις και σημάνσεις διεθνών συνόρων και έμεινε γνωστός, μεταξύ άλλων, για την εξής φράση: *Τα σύνορα είναι η κόψη του ξυραφιού από την οποία κρέμονται οι σύγχρονες έννοιες πολέμου και ειρήνης* (Frontiers are indeed the razor’s edge on which hang suspended the modern issues of war and peace)

Απεβίωσε στις 20 Μαρτίου του 1925.

## Παραπομπές


Κατηγορία:Βρετανοί πολιτικοί
Κατηγορία:Μαρκήσιοι του Ηνωμένου Βασιλείου
Κατηγορία:Αντιβασιλείς
Τζίμι Τζαμπ

Ο **Τζίμι Τζάμπ** (πραγματικό όνομα, **Ζάουμε Μαρκέτ Κοτ**) είναι γνωστός εισβολέας γηπέδων. Γεννήθηκε στις 16 Μαρτίου του 1976 στο Σαβαδέλ της Καταλονίας.

## Περιστατικά
### Ποδόσφαιρο
Στα τελευταία λεπτά του τελικού του Euro 2004 ο Τζίμι Τζαμπ εισέβαλε στο γήπεδο και πέταξε στον αρχηγό της Πορτογαλίας, Λουίς Φίγκο μια σημαία της Μπαρτσελόνα γιατί ο Πορτογάλος είχε αφήσει την καταλανική ομάδα για να πάει στην σφοδρή αντίπαλό της Ρεάλ Μαδρίτης.

Δύο χρόνια αργότερα ο διαβόητος Καταλανός εισέβαλε στο γήπεδο λίγο πριν αρχίσει το 2ο ημίχρονο του ημιτελικού του Champions League ανάμεσα στην Βιγιαρεάλ και την Άρσεναλ και πέταξε μια φανέλα με το νούμερο 14 στον Τιερί Ανρί.

Ένα χρόνο μετά ο Τζίμι ξαναχτύπησε. Συγκεκριμένα εισέβαλε στον τελικό του Champions League στην Αθήνα ανάμεσα στη Λίβερπουλ και την Μίλαν κρατώντας μια ελληνική σημαία.

Άλλη μια από τις «επιδρομές» του ήταν στον αγώνα Τουρκία-Γερμανία για το Euro 2008. Τότε μπήκε στο γήπεδο φορώντας μια σημαία του Θιβέτ και μια μπλούζα που έγραφε: «Το Θιβέτ δεν είναι Κίνα».

Δύο χρόνια αργότερα ο Τζίμι εισέβαλε στο γήπεδο κατά τη διάρκεια του τελικού του Μουντιάλ και προσπάθησε να φορέσει έναν σκούφο στο τρόπαιο.
### Διαγωνισμός τραγουδιού Γιουροβίζιον

Στον διαγωνισμό τραγουδιού Eurovision 2010 μπήκε στην σκηνή και τραγούδησε μαζί με τους Ισπανούς. Επίσης στον διαγωνισμό τραγουδιού Eurovision 2018 μπήκε στην σκηνή, άρπαξε το μικρόφωνο της Βρετανίδας εκπροσώπου και ουρλιάξε.
 

Κατηγορία:Ισπανοί
Κατηγορία:Καταλανοί
Εσθονικό Μεταρρυθμιστικό Κόμμα

Το **Εσθονικό Μεταρρυθμιστικό Κόμμα** (εσθ. *Eesti Reformierakond*) είναι ένα εσθονικό φιλελεύθερο πολιτικό κόμμα. Ο πρωθυπουργός της Εσθονίας Τάαβι Ρούιβας ηγείται του κόμματος, ενώ είναι το μεγαλύτερο κόμμα του Εσθονικού Κοινοβουλίου, αφού 33 από τους συνολικά 101 βουλευτές εκπροσωπούν το κόμμα. Έχει λάβει μέρος σε όλες τις κυβερνήσεις από την ίδρυσή του το 1994, εκτός από τρία χρόνια.

Το Εσθονικό Μεταρρυθμιστικό Κόμμα ιδρύθηκε το 1994 από τον τότε πρόεδρο της Τράπεζας της Εσθονίας Σίιμ Κάλλας ύστερα από διάσπαση του Κόμματος Εθνικού Συνασπισμού Υπέρ της Πατρίδας. Στις εκλογές του 1995, το κόμμα κέρδισε 19 έδρες, καθιστώντας το ως δεύτερο μεγαλύτερο κόμμα του κοινοβουλίου.  Το κόμμα αντικατέστησε το Εσθονικό Κεντρώο Κόμμα στην κυβέρνηση το φθινόπωρο του 1995 και παρέμεινε εκεί μέχρι το 1996. Το 1999, το κόμμα έχασε μία έδρα, αλλά συμμετείχε στην κυβέρνηση συνεργασίας με την Ένωση Υπέρ της Πατρίδας και το Σοσιαλδημοκρατικό Κόμμα. Συμμετείχε σε διάφορες κυβερνήσεις συνεργασίας έκτοτε, ενώ ο αρχηγός του Άντρους Άνσιπ έγινε πρωθυπουργός της χώρας από το 2005. Στις εκλογές του 2007, το κόμμα κέρδισε 31 έδρες και έγινε για πρώτη φορά το μεγαλύτερο κόμμα του κοινοβουλίου, ενώ αύξησε τον αριθμό των εδρών του σε 33 το 2011.

Αφού το Εσθονικό Μεταρρυθμιστικό Κόμμα συμμετείχε στις περισσότερες κυβερνήσεις από τα μέσα της δεκαετίας του 1990, η επιρροή του υπήρξε τεράστια, ειδικά όσον αφορά την ελεύθερη αγορά της χώρας και την πολιτική χαμηλής φορολόγησης. Είναι μέλος της Φιλελεύθερης Διεθνούς από το 1996 και του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος. Ο ιδρυτής και πρώτος ηγέτης του κόμματος Σίιμ Κάλλας είναι επίτροπος της Ευρωπαϊκής Επιτροπής και ένας από τους πέντε αντιπροέδρους της επιτροπής Μπαρόζο.

## Παραπομπές


## Αναφορές
* 
* 
* 
* 
* 

## Εξωτερικοί σύνδεσμοι
* Επίσημος δικτυακός τόπος (εσθονικά)
* Περιγραφή του κόμματος στην ιστοσελίδα του κοινοβουλίου της Εσθονίας (αγγλικά)

Κατηγορία:Εσθονικά πολιτικά κόμματα
Κατηγορία:Φιλελεύθερα κόμματα στην Εσθονία
Μάκης Παπαδημητρίου

Ο **Μάκης (Ευθύμης) Παπαδημητρίου** (Αθήνα, 1 Ιανουαρίου 1975) είναι Έλληνας ηθοποιός, αριστούχος απόφοιτος της δραματικής σχολής του Εθνικού Θεάτρου.

Έγινε ευρύτερα γνωστός από τους ρόλους του στις σειρές του MEGA, «Μαύρα Μεσάνυχτα» και «Με λένε Βαγγέλη».

## Βιογραφία
Γεννήθηκε τη Πρωτοχρονιά του 1975 στην Αθήνα ενώ κατάγεται από το Ανθηρό Καρδίτσας. Είναι αριστούχος απόφοιτος της δραματικής σχολής του Εθνικού Θεάτρου, ενώ σπούδασε και στο τμήμα φυσικής του Πανεπιστημίου Αθηνών.

Έχει συμμετάσχει σε θεατρικές παραστάσεις αλλά και σε επιτυχημένες τηλεοπτικές σειρές, όπως στα *[[Μαύρα Μεσάνυχτα]]*, στο ρόλο του ψευδού μπράβου *Ζαν Κλωντ (Γιάννης Κλωντάκης),* και στο *[[Με λένε Βαγγέλη]]*, ως *Μπίλυ Φαμελίγκος*. Επίσης, έχει πάρει μέρος σε κινηματογραφικές ταινίες μεγάλου μήκους καθώς και σε ταινίες μικρού μήκους.

To 2009 τιμήθηκε με το θεατρικό Βραβείο Χορν, για το ρόλο του στο έργο *Motortown* του Σάιμον Στίβενς. Για το ίδιο βραβείο ήταν υποψήφιος και το 2008.

Το 2011 συμμετείχε στη κινηματογραφική ταινία *[[Άδικος κόσμος]]* και το 2016 στις ταινίες *Τέλειοι Ξένοι* (σε σκηνοθεσία Θοδωρή Αθερίδη), *[[Suntan]]* και ''Πλατεία Αμερικής''.

Το 2023 πρωταγωνιστεί στη σειρά της ΕΡΤ1, *Η Παραλία*.

## Προσωπική ζωή
Από το 2009 έως το 2016 ήταν παντρεμένος με την ηθοποιό Κατερίνα Λυπηρίδου, με την οποία απέκτησε έναν γιο, τον Άγγελο.

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες ο Παπαδημητρίου συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Βραβευμένοι με Χορν
Κατηγορία:Απόφοιτοι της Δραματικής Σχολής του Εθνικού Θεάτρου
Λοκόν (ηφαίστειο)

Το όρος **Λοκόν** είναι ενεργό ηφαίστειο στο βόρειο Σουλαουέζι, Ινδονησία. Μαζί με το όρος Εμπούγκ, από το οποίο απέχει 2,2 χιλιόμετρα, αποτελούν ένα διπλό ηφαίστειο. Βρίσκεται περίπου 10 χιλιόμετρα νότια του Μανάντο, πρωτεύουσα της επαρχείας. Και τα δύο ηφαίστεια δεσπόζουν στην πεδιάδα Τοντάνο και ανάμεσα στα πιο ενεργά της χώρας. Το όρος Λοκόν, ύψους 1580 μέτρα, έχει επίπεδη και χωρίς κρατήρα κορυφή και είναι το ψηλότερο από τα δύο ηφαίστεια. Η συνηθισμένη δραστηριότητα των δύο ηφαιστείο είναι η εκπομπή ηφαιστειακής σπονδού και σπανιότερα δημιουργία δόμων και οι πυροκλαστικές ροές.

Η τελευταία ισχυρή έκρηξη του ηφαιστείου έλαβε χώρα το 1991, όταν σκοτώθηκε ένας Ελβετός ορειβάτης. Οι εκρήξεις του ηφαιστείου οδηγούν συχνά στην εκκένωση της περιοχής. Σε ακτίνα 3,5 χιλιομέτρων από το κρατήρα ζουν 28.000 άνθρωποι. Η έκρηξη του ηφαιστείου τις 15 Ιουλίου 2011 οδήγησε στην εκκένωση της περιοχής. Από την έκρηξη προκλήθηκε πυρκαγιά στα γύρω δάση. Στην έκρηξη του ηφαιστείου τις 10 Φεβρουαρίου 2012 εκκενώθηκαν οι περιοχές σε ακτίνα 2,5 χιλιομέτρων από το ηφαίστειο. Από τον Ιούλιο του 2012 παρουσιάζει αυξημένη ηφαιστειακή δραστηριότητα. Η περιοχή σε ακτίνα 2,5 χιλιομέτρων από το ηφαίστειο έχει εκκενωθεί.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ινδονησίας
Εκατόμβη

Η **Εκατόμβη** (από το *εκατόν βόες*) είναι μία μεγαλόπρεπη θυσία, αρχικά εκατό βοδιών, αλλά αργότερα και άλλων θυμάτων αντίστοιχης αξίας. Προσφερόταν κατά τους αρχαίους χρόνους στην Ελλάδα προπάντων προς τιμήν του Δία και του Απόλλωνα (απ' αυτό και το επίθετο των δύο θεών «εκατομβαίοι») με σκοπό εξιλασμού, αλλά και σαν ευκαιρία για να προσφερθεί στο λαό πλούσιο συμπόσιο. Εκατομβαιώνα επίσης ονόμαζαν τον πρωτο μήνα του τοτε ελληνικού ημερολογίου (τον σημερινο Ιούλιο) επειδή τότε συνήθως θυσίαζαν εκατόμβες.

Κατηγορία:Ελληνική μυθολογία
Κατηγορία:Θυσία ζώων
Σουλαουέζι

Το **Σουλαουέσι** (Sulawesi), παλιότερα γνωστό ως **Κελέβη** (απόδοση στα ελληνικά της πορτογαλικής του ονομασίας Celebes), είναι νησί της Ινδονησίας, μία από τις Μεγάλες Σούνδες. Είναι το μεγαλύτερο νησί στον Ινδονησιακό αρχιπέλαγος μετά τη Νέα Γουινέα, το Βόρνεο και τη Σουμάτρα, και το 11ο μεγαλύτερο παγκοσμίως, με έκταση 174.600 χλμ². Με πληθυσμό περίπου 17 εκατομμύρια είναι το 3ο πολυπληθέστερο στον κόσμο μετά την Ιάβα και τη Σουμάτρα.

Το νησί βρίσκεται ανάμεσα στο Βόρνεο και τις Μολούκες και έχει χαρακτηριστικό σχήμα που οφείλεται σε τέσσερις χερσονήσους. Στα βόρεια είναι η μακρόστενη χερσόνησος Σεμενατζούγκ Μιναχάσσα, στα ανατολικά, η ανατολική χερσόνησος και στα νότια, η νότια και η νοτιοανατολική χερσόνησος. Οι χερσόνησοι χωρίζονται μεταξύ τους με τρεις κόλπους, το κόλπου το Τόμινι ανάμεσα στη Σεμενατζούγκ Μιναχάσσα και την ανατολική χερσόνησο, ο κόλπος Τόλο ανάμεσα στην ανατολική και νοτιοανατολική χερσόνησο και ο κόλπος Μπόνι ανάμεσα στις δύο νότιες χερσονήσους. Το νησί χωρίζεται από το Βόρνεο με το στενό Μακασάρ.

Το νησί όσον αφορά τη βιοποικιλότητα ανήκει στη Γουαλασέα, μια περιοχή στην οποία υπάρχουν τόσο είδη της Αυστραλίας, όπως και είδη της Νοτιοανατολικής Ασίας. Στο νησί υπάρχουν 124 είδη θηλαστικών, εκ των οποίων τα 79 είναι ενδημικά. Στο νησί υπάρχουν επίσης 400 είδη πτηνών, στα οποία το ποσοστό ενδημισμού φτάνει το 34%.

## Γεωλογία
Το Σουλαουέσι αποτελείται σύμφωνα με τα τεκτονικά μοντέλα από την ασιατική πλάκα (δυτικά και νοτιοδυτικά), την αυσταλιανή (νοτιοανατολικά) και την πλάκα του Ειρηνικού (βόρεια και ανατολική χερσόνησος). Ρήγματα υπάρχουν στα σημεία που οι πλάκες συναντώνται, με αποτέλεσμα το νησί να είναι σεισμογενές.

Το περίγραμμα του νησιού παρουσιάζει έντονη αντίθεση, από τις βαθιές θάλασσες που περιβάλλουν το νησί σε ένα ορεινό εσωτερικό το οποίο σχηματίζει μια ραχοκοκαλιά κατά μήκος των στενών χερσονήσων. Το κεντρικό τμήμα του Σουλαουέσι είναι μια μεγάλη ορεινή περιοχή, αλλά ως επί το πλείστον μη-ηφαιστειακή. Τα ενεργά ηφαίστεια βρίσκονται στη βόρεια χερσόνησο Μιναχάσσα, και εκτείνονται προς τα βόρεια μέχρι τα νησιά Σανγίε. Η βόρεια χερσόνησος έχει ενεργά ηφαίστεια όπως το Λοκόν (ηφαίστειο), το όρος Αβού (Awu), το Σοπουτάν και το Καρανγκετάνγκ.

## Διοίκηση
thumb|250px|Οι επαρχίες του Σουλαουέζι
Το Σουλαουέσι χωρίζεται σε έξι επαρχίες: Γκοροντάλο, Δυτικό Σουλαουέσι, Νότιο Σουλαουέσι, Κεντρικό Σουλαουέσι, Νοτιοανατολικό Σουλαουέσι και Βόρειο Σουλαουέσι. Το Δυτικό Σουλαουέσι δημιουργήθηκε το 2004 από το Νότιο Σουλαουέσι. Οι μεγαλύτερες πόλεις είναι το Μακασάρ (απογραφή 2010, 1.331.391 κάτοικοι), Μανάντο (394.683 κάτοικοι), Παλού (310.168 κάτοικοι), Κεντάρι (264.673 κάτοικοι) και Γκοροντάλο (173.951 κάτοικοι). 

Οι πλειοψηφία των κατοίκων του νησιού είναι μουσουλμάνοι, αλλά υπάρχει και σημαντική χριστιανική μειονότητα κυρίως στο βορρά.

## Παραπομπές


## Εξωτερικοί σύνδεσμοι

* 

Κατηγορία:Νησιά της Ινδονησίας
Πράσινο Κόμμα (Σουηδία)

Το **Πράσινο Κόμμα** (σουηδ. *Miljöpartiet de Gröna*) είναι ένα σουηδικό οικολογικό πολιτικό κόμμα. Ιδρύθηκε το 1981 προκύπτοντας από το κίνημα κατά της πυρηνικής ενέργειας ύστερα από το δημοψήφισμα του 1980. Κέρδισε για πρώτη φορά έδρες στο Κοινοβούλιο της Σουηδίας το 1988, αλλά στις επόμενες εκλογές του 1991 απέτυχε να ξεπεράσει το όριο του 4%. Το κόμμα κέρδισε ξανά εκπροσώπηση στο κοινοβούλιο και έκτοτε καταλάμβανε ένα ποσοστό της τάξης του 5%. Στις εκλογές του 2010, το κόμμα κέρδισε το 7,34% των ψήφων, καθιστώντας το έτσι ως το τρίτο μεγαλύτερο κόμμα της χώρας. 
## Έδρες σε κοινοβούλια

## Εξωτερικοί σύνδεσμοι
* 

Κατηγορία:Σουηδικά πολιτικά κόμματα
Κατηγορία:Οικολογικά κόμματα
Βασίλειο της Πρωσίας

Το **Βασίλειο της Πρωσίας** (γερμανικά: Königreich Preußen) ήταν ένα γερμανικό βασίλειο από το 1701 μέχρι το 1918. Από το 1871 έως την ενοποίηση της Γερμανίας και την ήττα του στον Α΄ Παγκόσμιο Πόλεμο, η Πρωσία περιλάμβανε σχεδόν τα δύο-τρίτα της επικράτειας της Γερμανικής Αυτοκρατορίας. Πήρε το όνομά του από την περιοχή της Πρωσίας, παρότι το κέντρο του ήταν το Βραδεμβούργο.

## Ιστορία
### Ίδρυση
Από το 1618 το Εκλεκτοράτο του Βραδεμβούργου και το Δουκάτο της Πρωσίας κυβερνούνταν από την προσωπική ένωση του οίκου του Χοεντσόλερν (Βραδεμβούργο-Πρωσία). Κατά την  διάρκεια του δεύτερου Βορείου πολέμου, η συνθήκη  του Λαμπιάου και η συνθήκη του Γουιλάου-Μπρόμερκ εγγυήθηκαν την σωτηρία του οίκου στο Πρωσικό δουκάτο. Σε αντάλλαγμα για την συμμαχία εναντίον της Γαλλίας στον πόλεμο της Ισπανικής διαδοχής ο Αυτοκράτορας Λεοπόλδος Α΄ της Αυστρίας προσέφερε τον τίτλο "Βασιλείας στην Πρωσία" στον Εκλέκτορα Φρειδερίκο Γ΄ και έτσι στέφθηκε ως Φρειδερίκος ο Α΄ της Πρωσίας το 1701. Τεχνικά, κανένα βασίλειο δεν εδύνατο να υπάρξει στην Αγία Ρωμαϊκή Αυτοκρατορία εκτός του βασιλείου της Βοημίας. Όμως, ο Φρειδερίκος έλαβε υπόψη ότι η Πρωσία δεν ανήκε ποτέ στην αυτοκρατορία και ότι οι Χοεντσόλερν ήταν κυρίαρχοι αυτής, αρά μπορούσε να κάνει την Πρωσία βασίλειο.

## Παραπομπές



Κατηγορία:Γερμανικά ιστορικά κράτη
Πρωσια
Γεράσιμος Αλιβιζάτος

Ο **Γεράσιμος Αλιβιζάτος** (1889 - 23 Φεβρουαρίου 1976) ήταν Έλληνας πανεπιστημιακός και πολιτικός.

## Βιογραφικά στοιχεία
Γεννήθηκε στο Αργοστόλι και καταγόταν από οικογένεια του νησιού που ανέδειξε πολλούς πανεπιστημιακούς και πολιτικούς. Υπήρξε καθηγητής Υγιεινής στο Πανεπιστήμιο Αθηνών από το 1936 έως το 1960. Στην κυβέρνηση Μεταξά διετέλεσε υφυπουργός Yγιεινής, από το 1936 ως το 1938.  Έλαβε μέρος σε πολλά ελληνικά και διεθνή επιστημονικά συνέδρια.

Έγραψε διάφορα επιστημονικά έργα, όπως το δίτομο "Μνημόνιον Υγιεινής" (εκδ. 1947).

Απεβίωσε στην Αθήνα το 1976.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υφυπουργοί Κρατικής Υγιεινής και Αντιλήψεως
Λιούμπος Κάμεναρ

Ο **Λιούμπος Κάμεναρ** (γεννημένος στις 17 Ιουνίου 1987) είναι ένας Σλοβάκος διεθνής ποδοσφαιριστής, ο οποίος αγωνίζεται στη θέση του τερματοφύλακα για λογαριασμό της Σέλτικ Γλασκώβης.

## Συλλογική καριέρα
Ο Κάμεναρ πραγματοποίησε τα πρώτα του βήματα στον χώρο του ποδοσφαίρου με την ομάδα της γενέτειράς του Σπαρτάκ Τρνάβα. Πέρασε από όλες τις ηλικιακές κατηγορίες του συλλόγου, μέχρι που έφτασε στην πρώτη ομάδα του συλλόγου, όπου πραγματοποίησε συνολικά πέντε εμαφνίσεις.

Τον Φεβρουάριο του 2005, υπέγραψε συμβόλαιο συνεργασίας με την Αρτμέντια Πετρζάλκα και από την πρώτη του κιόλας σεζόν εκεί, κατέκτησε το πρώτάθλημα αν και δεν ήταν βασικός τερματοφύλακας της ομάδας, αγωνιζόμενος μόλις σε έναν αγώνα. Προκρίθηκε με την ομάδα της Αρτμέντια στη φάση των ομίλων του Τσάμπιονς Λιγκ της σεζόν 2005-06, αλλά δεν είχε την ευκαιρία να αγωνιστεί εκεί. Καθιερώθηκε ως βασικός τερματοφύλακας της Αρτμέντια στο δεύτερο μισό της σεζόν 2005–06, όταν ο Γιουράι Κόμπεϊ αναγκάστηκε να μπει στο χειρουργείο λόγω όγκου στον εγκέφαλο.
Κατέκτησε και πάλι το εγχώριο πρωτάθλημα τη σεζόν 2007–08.

Στις 2 Ιουλίου 2009, ο 22χρονος τότε κάμεναρ εγκατέλειψε την Αρτμέντια Πετρζάλκα προκειμένου να υπογράψει πενταετές συμβόλαιο συνεργασίας με τη γαλλική ΦΚ Ναντ. Αγωνίστηκε σε 35 αγώνες στη διάρκεια της πρώτης του σεζόν, τερματίζοντας στην 15η θέση του πρωταθλήματος με τη Ναντ. Την επόμενη σεζόν έχασε τη θέση βασικού στην ομάδα και υποχρεώθηκε να αποχωρήσει για έξι μήνες ως δανεικός για τη Σίβασπορ. Εκεί πραγματοποίησε μόλις μία εμφάνιση, απέναντι στη Μανίσασπορ. Τον Ιούνιο του 2011, υπέγραψε ως δανεικός με τη Σπάρτα Πράγας. Αγωνίστηκε σε 11 αγώνες με τις ρεζέρβες της Σπάρτα. Στις 21 Ιανουαρίου 2012, υπέγραψε συμβόλαιο εξάμηνου δανεισμού του με οψιόν αγοράς με την ομάδα της γενέτειράς του, Σπαρτάκ Τρνάβα. Ο Κάμεναρ μεταγράφηκε ως δανεικός για έναν χρόνο στη Σέλτικ Γλασκώβης στις 31 Αυγούστου 2012 με οψιόν οριστικής του μεταγραφής, εφόσον αυτός ικανοποιήσει με τις εμφανίσεις του.

## Διεθνής Καριέρα
Ο Λιούμπος αγωνίστηκε στον πρώτο του διεθνή αγώνα με τη Σλοβακία σε μια νίκη με 3-1 για τα προκριματικά του Παγκοσμίου Κυπέλλου 2010 επί του Αγίου Μαρίνου στις 11 Οκτωβρίου 2008.

## Τίτλοι
### Αρτμέντια
* Corgoň Liga (2): 2004–05, 2007–08
* Κύπελλο Σλοβακίας (1): 2007–08
* Σούπερ Καπ Σλοβακίας (1): 2005

## Παραπομπές


## Εξωτερικοί σύνδεσμοι

* Προφίλ του παίκτη 
* Προφίλ στο transfermarkt.co.uk

Κατηγορία:Σλοβάκοι ποδοσφαιριστές
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές Σέλτικ Γλασκώβης
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές ΦΚ Σπαρτάκ Τρνάβα
Κατηγορία:Ποδοσφαιριστές ΦΚ Πετρζάλκα 1898
Κατηγορία:Ποδοσφαιριστές Εθνικής Σλοβακίας Κ21
Κατηγορία:Ποδοσφαιριστές Εθνικής Σλοβακίας Κ19
Κατηγορία:Ποδοσφαιριστές Γκιόρι ΕΤΟ ΦΚ
Κατηγορία:Ποδοσφαιριστές Σίβασπορ
Κατηγορία:Ποδοσφαιριστές Σούπερ Λιγκ Τουρκίας
Σέστρουνι

Το **Σέστρουνι**, (κροατικά: *Sestrunj*) είναι νησί της Κροατίας στην Αδριατική Θάλασσα. Έχει έκταση 15,1  τ.χλμ.  και 48 κατοίκους σύμφωνα με την απογραφή του 2001. Πρωτεύουσα του νησιού είναι το Σέστρουνι.

## Παραπομπές


Σέστρουνι
Κόρπους Κρίστι (Τέξας)

thumb|250px|Άποψη της ακτής του Κόρπους Κρίστι
Το **Κόρπους Κρίστι** (αγγλικά: *Corpus Christi*) είναι μια παραλιακή πόλη στο νότιο Τέξας. Είναι έδρα της κομητείας Νουέσες και επίσης εκτείνεται στις κομητείες Αράνσας, Κλέμπεργκ και Σαν Πατρίσιο. Η πόλη σύμφωνα με την απογραφή του 2010 είχε 305.215 κατοίκους, ήταν δηλαδή η 8η μεγαλύτερη στο Τέξας και η 60η μεγαλύτερη στις ΗΠΑ. Η μητροπολιτική περιοχή του Κόρπους Κρίστι έχει 416.376 κατοίκους. Το όνομα της πόλης στα λατινικά σημαίνει «το σώμα του Χριστού» και δόθηκε από τους Ισπανούς προς τιμήν της Θείας Ευχαριστίας. Η πόλη ιδρύθηκε το 1839.

Το λιμάνι του Κόρπους Κρίστι είναι το 5ο μεγαλύτερο λιμάνι των ΗΠΑ, όπου φορτώνονται κυρίως πετροχημικά και αγροτικά προϊόντα. Μια άλλη σημαντική πηγή εισοδήματος για την πόλη είναι ο τουρισμός και η βιομηχανία πετροχημικών. Στο Κόρπους Κρίστι βρίσκεται το πλωτό μουσείο USS Lexington (CV-16), ένα αεροπλανοφόρο που υπηρέτησε στον Δεύτερο Παγκόσμιο Πόλεμο και το Ενυδρείο της Πολιτείας του Τέξας.

## Παραπομπές


## Eξωτερικοί σύνδεσμοι
* 

Κατηγορία:Πόλεις του Τέξας
Κατηγορία:Έδρες κομητειών του Τέξας
Ζουτ

Το **Ζουτ**, (κροατικά: *Žut*) είναι νησί της Κροατίας στην Αδριατική Θάλασσα. Έχει έκταση 14,8  τ.χλμ. και είναι ακατοίκητο σύμφωνα με την απογραφή του 2001.

## Παραπομπές


Ζουτ
Χοανόζωα

**Χοανόζωα** (**Choanozoa**) (ελληνικά: * + *) είναι το όνομα συνομοταξίας πρωτίστων που ανήκει στη γενεαλογία των οπισθόκοντων.

Τα περισσότερα φαίνεται να είναι πιο κοντά στα ζώα από ότι στους μύκητες, ενώ έχουν ιδιαίτερο ενδιαφέρον για τους βιολόγους που μελετούν την προέλευση των ζώων.

Η ομοταξία Nucleariida φαίνεται ότι είναι αδελφή ομάδα των μυκήτων, και ως τέτοια συνήθως αποκλείεται από τα Χοανόζωα.

Τα χοανόζωα έχουν περιγραφεί ότι έχουν ένα οπίσθιο μαστίγιο.

## Κλαδόγραμμα

Τα μεγάλα βασίλεια και οι κοντινοί συγγενείς.

## Ταξινόμηση
Τα χοανόζωα αποτελούνται από τουλάχιστον τρεις ομάδες:
#Tα Μεσομυκητόζωα  (ή Ιχθυοσπόρεα), ομάδα παρασίτων των ψαριών και άλλων ζώων
#Τα *Filasterea* (Νηματαστραία (νεολογ.)), μία ομάδα που περιγράφηκε στις αρχές του 21ου αιώνα και περιλαμβάνει τα *[[Ministeria]]* και *[[Capsaspora]]* (Καψάσπορα), και η οποία ονομάστηκε από τα νηματοειδή πλοκάμια (νηματοπόδια) σε αστεροειδή διάταξη που έχουν και τα δύο γένη, και
#Τα χοανομαστιγωτά που περιλαμβάνουν τα γένη *[[Monosiga]]* (Μονοσίγη) και *[[Proterospongia]]*. Η θέση του *[[Corallochytrium]]* (Κοραλλοχύτριον) δεν είναι ξεκάθαρη.

Τα Χοανόζωα φαίνεται να είναι παραφυλετική ομάδα από την οποία προήλθαν τα ζώα. Ο Lang *et al*. (2002) προτείνει το νέο όνομα Ολόζωα για μία μονοφυλετική ομαδοποίηση η οποία είναι στην πραγματικότητα τα Χοανόζωα μεγενθυμένα ή επανορισμένα ώστε να περιλαμβάνουν και τα ζώα.

## Παραπομπές


Κατηγορία:Πρώτιστα
Ίχνος (αποσαφήνιση)

Η λέξη **ίχνος** μπορεί να αναφέρεται σε:

* Ίχνος (αστρονομία) ή *τροχιά*, η θέση ενός ουράνιου σώματος στο σύμπαν.
* Ίχνος (εγκληματολογία), στοιχεία που βοηθούν μια αστυνομική ή δικαστική έρευνα, ίχνη αποτελούν τα αποτυπώματα.
* Ίχνος (χημεία) ή *ψήγμα*, μικροποσότητα χημικού στοιχείου σε κάποιο μετάλλευμα ή σε περιοχή εδαφικών αποθέσεων.
* Ίχνος καθέτου στην γεωμετρία είναι το σημείο προβολής ενός σημείου σε μία ευθεία.  

## Διάφορα
* Ίχνη (τηλεοπτική σειρά) 2007 τηλεοπτική σειρά του ελληνικού τηλεοπτικού σταθμού Mega Channel, σε σκηνοθεσία Βασίλη Τσελεμέγκου.
Λαγός (αποσαφήνιση)

Με τις ονομασίες **λαγός** και **λάγος** ή **λάγκος** και **λαγκός** μπορεί να αναφερόμαστε:

## Ζωολογία
* Λαγός ο κοινός, θηλαστικό ζώο που ανήκει στην οικογένεια των Λαγοειδών.
** Αρκτικός λαγός, υποείδος των λαγοειδών.
** Λαγός των βουνών, υποείδος των λαγοειδών.

## Τοπωνύμια
* Λάγος ή *Λάγκος*, πόλη και λιμάνι της Νιγηρίας, πρώην πρωτεύουσα της χώρας.

* Λαγός Έβρου, οικισμός της περιφερειακής ενότητας Έβρου.
* Λαγός Ηρακλείου, οικισμός της περιφερειακής ενότητας Ηρακλείου.
* Λάγος Ξάνθης ή *Πόρτο Λάγος*, οικισμός της περιφερειακής ενότητας Ξάνθης.
* Λιμνοθάλασσα του Πόρτο Λάγος, λιμνοθάλασσα που σχηματίζεται νότια της λίμνης Βιστωνίδας.

## Πρόσωπα
* Ριχάρντο Λάγκος, Χιλιανός πολιτικός και πρόεδρος της χώρας.

* Γιάννης Λαγός, Έλληνας βουλευτής της Β΄ εκλογικής περιφέρειας Πειραιώς.
* Κώστας Λαγός, Έλληνας παλαίμαχος ποδοσφαιριστής.
* Παναγιώτης Λαγός, Έλληνας διεθνής ποδοσφαιριστής.




## Δείτε επίσης
* Κουνέλι, υποείδος των λαγοειδών.
* Λαγωός, αστερισμός.

Κατηγορία:Αποσαφηνίσεις ελληνικών τοπωνυμίων
Κατηγορία:Ελληνικά επώνυμα
Γεράσιμος Βασιλειάδης

Ο **Γεράσιμος Βασιλειάδης** (1888-1966) ήταν Έλληνας αξιωματικός του Βασιλικού Ναυτικού και πολιτικός. Ομιλούμενες γλώσσες: Ελληνική, Αγγλική, Γαλλική.

## Βιογραφικά στοιχεία
Γεννήθηκε στην Αθήνα και ήταν γιος του Βασιλείου Βασιλειάδη, αξιωματικού του στρατού και πολιτικού, και της Ιφιγένειας Λάνδερερ. Ακολούθησε στρατιωτική σταδιοδρομία εντασσόμενος στο Πολεμικό Ναυτικό. Αποφοίτησε από την Σχολή Ναυτικών Δοκίμων ως Σημαιοφόρος και συμπλήρωσε τις σπουδές του στην Ανωτέρα Σχολή Πολέμου. Έλαβε μέρος στους Βαλκανικούς Πολέμους καθώς και στο κίνημα της Εθνικής Αμύνης. Το 1920 παραιτήθηκε από το στράτευμα, επανήλθε όμως το 1922, οπότε και τοποθετήθηκε στο θωρηκτό *Λήμνος*. Το 1928 αποστρατεύθηκε με τον βαθμό του πλοιάρχου. Υπήρξε υπασπιστής του Παύλου Κουντουριώτη (1923 - 1925) καθώς και ναυτικός ακόλουθος (1925 - 1927) της ελληνικής πρεσβείας στο Λονδίνο.

Μετά την αποστρατεία ασχολήθηκε με την πολιτική εκλεγόμενος το 1928 βουλευτής για πρώτη φορά με το κόμμα των Φιλελευθέρων στην περιφέρεια Λοκρίδος. Επανεξελέγη βουλευτής Φθιωτιδοφωκίδος  στις βουλευτικές εκλογές του 1932, 1936, 1946 (με το Κόμμα Βενιζελικών Φιλελευθέρων) και το1950 ξανά με το κόμμα των Φιλελευθέρων. Απέτυχε να εκλεγεί στις βουλευτικές εκλογές του 1952 και 1956. Κατά τη διάρκεια της θητείας του διετέλεσε υπουργός Ναυτικών και Αεροπορίας (1932) στην κυβέρνηση Ελευθερίου Βενιζέλου, υπουργός Ναυτικών στις κυβερνήσεις Αλέξανδρου Διομήδη (1949) & Θεμιστοκλή Σοφούλη (Ιανουαρίου και Απριλίου 1949), υπουργός Άνευ Χαρτοφυλακίου (1950) στην Βενιζέλου, υπουργός Εμπορικής Ναυτιλίας (1944) στην κυβέρνηση Γεωργίου Παπανδρέου καθώς και υφυπουργός Εμπορίου (1950) στην κυβέρνηση Σοφοκλή Βενιζέλου.

Υπήρξε ο οραματιστής και ιδρυτής της λουτρόπολης των Καμένων Βούρλων γι' αυτό και ο παραλιακός κεντρικός δρόμος φέρει το όνομά του. 

Ήταν παντρεμένος με την Ελένη Λεβίδη, μέλος της οικογένειας Λεβίδη, και είχαν αποκτήσει έναν γιο, τον Γεώργιο Βασιλειάδη. Το αρχείο της οικογένειας Βασιλειάδη φυλάσσεται στο Εθνικό και Λογοτεχνικό Ιστορικό Αρχείο (Ε.Λ.Ι.Α.).

## Παραπομπές


Κατηγορία:Οικογένεια Λεβίδη
Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Αεροπορίας
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υφυπουργοί Εμπορίου
Κατηγορία:Βουλευτές Φθιωτιδοφωκίδας
Κατηγορία:Βουλευτές Λοκρίδας
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Κατηγορία:Βουλευτές εκλεγμένοι με το κόμμα των Φιλελευθέρων
Κυριάκος Πεζόπουλος

Ο **Κυριάκος Πεζόπουλος** (1897-1971) ήταν Έλληνας αξιωματικός του Βασιλικού Ναυτικού και καθηγητής του Εθνικού Μετσοβίου Πολυτεχνείου.

## Βιογραφικά στοιχεία
Ήταν γιος του Νικολάου Πεζόπουλου, καθηγητή ιατρικής του Πανεπιστημίου Αθηνών. Αδέλφια του ήταν οι Θεόδωρος Πεζόπουλος, αξιωματικός του Πολεμικού Ναυτικού, Κωνσταντίνος Πεζόπουλος, αξιωματικός του στρατού, Γεώργιος Πεζόπουλος, υπουργός, και Σπύρος Πεζόπουλος, καθηγητής ιατρικής. Ακολούθησε σταδιοδρομία αξιωματικού στο Βασιλικού Ναυτικού αποφοιτώντας το 1916 από την Σχολή Ναυτικών Δοκίμων. Την περίοδο 1925 - 1926 μετεκπαιδεύτηκε στην Ανωτάτη ηλεκτρολογική σχολή των Παρισίων και το 1940 αναγορεύθηκε διδάκτωρ φυσικών επιστημών του Πανεπιστημίου Αθηνών. Υπηρέτησε μέχρι το 1946, οπότε και αποστρατεύθηκε με τον βαθμό του Υποναυάρχου.

Το 1942 διορίστηκε έκτακτος καθηγητής Ασυρμάτου Επικοινωνίας στο Εθνικό Μετσόβιο Πολυτεχνείο και το 1946 έγινε τακτικός καθηγητής. Το 1961 εξελέγη τακτικός καθηγητής στην έδρα Τηλεπικοινωνιών και Ηλεκτρονικής. Υπήρξε κοσμήτωρ στη σχολή Ηλεκτρολόγων - Μηχανικών καθώς και πρύτανης του Ε.Μ.Π. την περίοδο 1961 - 1963. Την περίοδο 1949 - 1952 διετέλεσε γενικός διευθυντής του ΟΤΕ και μέλος του διοικητικού συμβουλίου της ΕΙΡ. 

Απεβίωσε στις 17 Δεκεμβρίου 1971 στην Αθήνα. Ήταν παντρεμένος και είχε αποκτήσει τον Νικόλαο Πεζόπουλο, αξιωματικό του Πολεμικού Ναυτικού.

## Παραπομπές


Κατηγορία:Έλληνες αξιωματικοί του Πολεμικού Ναυτικού
Κατηγορία:Μέλη Εθνικού Μετσόβιου Πολυτεχνείου
Στίβος στους Θερινούς Ολυμπιακούς Αγώνες 1896 – Άλμα εις μήκος ανδρών

Το **άλμα εις μήκος ανδρών** ήταν ένα από τα τέσσερα αγωνίσματα αλμάτων στο πρόγραμμα του στίβου στους Θερινούς Ολυμπιακούς Αγώνες του 1896. 

 

## Σύνοψη αγωνίσματος
Το αγώνισμα διεξήχθη στις 7 Απριλίου και ώρα 14:40 το μεσημέρι στο Παναθηναϊκό Στάδιο της Αθήνας. Εννέα αθλητές από πέντε χώρες πήραν μέρος στον αγώνα, όπου ο κάθε ένας είχε δικαίωμα για τρεις προσπάθειες.

Τα πρώτα δύο άλματα του Έλερι Κλαρκ ήταν άκυρα, καθώς οι κριτές (με επικεφαλής τον ο διάδοχο Κωνσταντίνο) του ζήτησαν να αφαιρέσει το καπέλο που είχε τοποθετήσει, λέγοντας ότι αυτό ήταν μια πρακτική των επαγγελματιών αθλητών που απαγορεύονταν η συμμετοχή τους στους Αγώνες. Το τρίτο άλμα του, ωστόσο, ήταν μακράν το καλύτερο από αυτά των υπόλοιπων συμμετεχόντων και του χάρισε την πρώτη θέση. Τις υπόλοιπες δύο θέσεις των μεταλλίων συμπλήρωσαν αθλητές επίσης από τις Ηνωμένες Πολιτείες. 

## Ρεκόρ
Το ανεπίσημο παγκόσμιο ρεκόρ στο άλμα εις μήκος πριν την έναρξη των Θερινών Ολυμπιακών Αγώνων 1896:

## Τελική κατάταξη

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

Αλμα εις μήκος
Κατηγορία:Άλμα εις μήκος
Στίβος στους Θερινούς Ολυμπιακούς Αγώνες 1896 – Άλμα εις ύψος ανδρών

Το **άλμα εις ύψος ανδρών** ήταν ένα από τα τέσσερα αγωνίσματα αλμάτων στο πρόγραμμα του στίβου στους Θερινούς Ολυμπιακούς Αγώνες του 1896. Το αγώνισμα διεξήχθη στις 10 Απριλίου και ώρα 14:40 το μεσημέρι στο Παναθηναϊκό Στάδιο της Αθήνας και νικητής αναδείχτηκε ο Έλερι Κλαρκ από τις Ηνωμένες Πολιτείες. 

 

## Σύνοψη αγωνίσματος
Πέντε αθλητές από τρεις χώρες πήραν μέρος στον αγώνα και τη νίκη πήρε ο Έλερι Κλαρκ, ο οποίος είχε κερδίσει τρεις ημέρες νωρίτερα και στο άλμα εις μήκος. Στη δεύτερη θέση ισοβάθμησαν οι συμπατριώτες του, Ρόμπερτ Γκάρετ και Τζέιμς Κόνολι. Αξιοσημείωτη ήταν η απουσία του κατόχου του παγκοσμίου ρεκόρ, Μαικλ Σουίνι, ο οποίος είχε παραβιάσει τους ερασιτεχνικούς κανόνες που ίσχυαν τότε και αποκλείστηκε από τους Ολυμπιακούς Αγώνες.

Και οι πέντε αθλητές που συμμετείχαν, πέρασαν τόσο τα 1,50 όσο και τα 1,55 μέτρα. Ο Φριτς Χόφμαν από τη Γερμανία δεν κατάφερε να περάσει τα 1,60 μέτρα και έμεινε στην τελευταία θέση, ενώ ο Σουηδός Χένρικ Σιέμπεργκ είχε επιτυχημένη προσπάθεια σε αυτό το ύψος άλλα όχι στα 1,625 μέτρα, τερματίζοντας τέταρτος. 

Έτσι, στον αγώνα έμειναν οι τρεις Αμερικανοί οι οποίοι πέρασαν και τα 1,65 μέτρα και συνέχισαν να μάχονται για την πρωτιά. Ο Κλαρκ, όμως, ήταν ο μόνος που πέρασε τα 1,675 μέτρα, κάτι που δεν κατάφεραν οι αντίπαλοί του. Είχε πια σιγουρέψει την πρώτη θέση και συνέχισε χωρίς άγχος τις επιτυχημένες προσπάθειές του στα 1,70, 1,75 και 1,81 μέτρα.

## Ρεκόρ
Το ανεπίσημο παγκόσμιο ρεκόρ στο άλμα εις ύψος πριν την έναρξη των Θερινών Ολυμπιακών Αγώνων 1896:

## Τελική κατάταξη

## Πηγές


* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

Αλμα εις υψος
Κατηγορία:Άλμα εις ύψος
1926 Ντεμιντελέρ

Ο **Ντεμιντελέρ (Demiddelaer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,877. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του από το επώνυμο της εγγονής του, της Μιρέιγ (*Mireille*) Ντεμιντελέρ.

## Φυσικά χαρακτηριστικά
Η μέση διάμετρος του Ντεμιντελέρ εκτιμάται σε 16 χιλιόμετρα περίπου. Ο Ντεμιντελέρ περιστρέφεται γύρω από τον εαυτό του μία φορά κάθε 13 ως 24 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντεμιντελερ
1927 Σούβαντο

Ο **Σούβαντο (Suvanto)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1936 από τον Φινλανδό αστρονόμο Ράφαελ Σούβαντο, ένα βοηθό του Βάισαλα που παρατηρούσε από το Τούρκου της Φινλανδίας, και πήρε το όνομά του στη μνήμη του, όταν ο Σούβαντο σκοτώθηκε στις τελευταίες ημέρες του πολέμου με τους Σοβιετικούς, το 1940.

## Φυσικά χαρακτηριστικά
Τα κυρίως φυσικά χαρακτηριστικά του Σούβαντο είναι άγνωστα. Ο Σούβαντο περιστρέφεται γύρω από τον εαυτό του μία φορά κάθε 8 ώρες και 10 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουβαντο
1928 Σούμμα

Ο **Σούμμα** (*Summa*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,893. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το ομώνυμο φινλανδικό χωριό στον Ισθμό της Καρελίας.

## Φυσικά χαρακτηριστικά
Τα φυσικά χαρακτηριστικά του Σούμμα είναι άγνωστα. Πιθανώς περιστρέφεται περί τον εαυτό του μία φορά κάθε 9 ώρες και 40 λεπτά (Binzel 1987).

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουμμα
Βαμβακάς

Το ελληνικό επώνυμο **Βαμβακάς** μπορεί να αναφέρεται σε κάποιο από τα εξής πρόσωπα:

* Αθανάσιος Βαμβακάς, αγωνιστής στην Επανάσταση του 1821
* Γιώργος Βαμβακάς, αθλητής του στίβου (εμποδιστής)
* Δημήτριος Βαμβακάς, αγωνιστής στην Επανάσταση του 1821
* Ιωάννης Δ. Βαμβακάς, αγωνιστής στην Επανάσταση του 1821, γιος του προηγούμενου
* Ιωάννης Βαμβακάς (1870-1960), χημικός, ο ιδρυτής του πρώτου ελληνικού κρατικού χημείου
* Νικόλαος Βαμβακάς (γενν. 1910), χημικός, γιος του προηγούμενου
* Νίκος Βαμβακάς (1929-1952), πυγμάχος
*Στέλιος Βαμβακάς (γενν. 1993), τραγουδιστής 
* Στέφος Βαμβακάς, αγωνιστής στην Επανάσταση του 1821
* Χαρίσιος Βαμβακάς, πολιτευτής από την Κοζάνη, δήμαρχος Θεσσαλονίκης (από 1929-1933)

Επίσης, με το όνομα Βαμβακάς είναι γνωστό ένα ακρωτήριο της νήσου Πάτμου.

Κατηγορία:Ελληνικά επώνυμα
1929 Κόλαα

Ο **Κόλαα (Kollaa)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,511. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τον ομώνυμο φινλανδικό ποταμό στην Καρελία.

## Φυσικά χαρακτηριστικά
Τα φυσικά χαρακτηριστικά του Κόλαα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κολαα
1930 Εωσφόρος

μικρογραφία|Τρισδιάστατη όψη του Lucifer που δημιουργήθηκε με τεχνικές ανιστροφής καμπυλότητας του φωτός.
Ο **Εωσφόρος (Lucifer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1964 από την Αμερικανίδα αστρονόμο Ελίζαμπεθ Ρόμερ, που παρατηρούσε από το Φλάγκσταφ της Αριζόνα, και πήρε το όνομά του από τον Εωσφόρο.

## Φυσικά χαρακτηριστικά
Η μέση διάμετρος του Εωσφόρου εκτιμάται σε 27,0 ± 3,2 χιλιόμετρα. Ο φασματικός τύπος του είναι **Cgh** (κατά SMASSII), ενώ το γεωμετρικό άλβεδό του είναι 0,106 ± 0,030. Ο Εωσφόρος περιστρέφεται γύρω από τον εαυτό του μία φορά κάθε 13 ώρες και 3 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Εωσφορος
1931 Τσάπεκ

Ο **Τσάπεκ (Čapek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1969 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του συμπατριώτη του συγγραφέα Κάρελ Τσάπεκ.

## Φυσικά χαρακτηριστικά
Ο φασματικός τύπος του Τσάπεκ είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσαπεκ
1933 Τίντσεν

μικρογραφία|3D μοντέλο του αστεροειδούς 1933 Τίντσεν
Η **Τίντσεν (Tinchen)** είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1972 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά της από το υποκοριστικό (στα τσέχικα) της *Κριστίνε* Κόχουτεκ, συγγενούς του Λούμπος.

## Φυσικά χαρακτηριστικά
Η μέση διάμετρος της Τίντσεν εκτιμάται σε περίπου 5 χιλιόμετρα. Η Τίντσεν περιστρέφεται γύρω από τον εαυτό της μία φορά κάθε 3 ώρες και 40 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιντσεν
1934 Τζέφερς

Ο **Τζέφερς (Jeffers)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1972 από τον Αμερικανό αστρονόμο Άρνολντ Ρ. Κλέμολα, που παρατηρούσε από το Όρος Χάμιλτον της Καλιφόρνια (Αστεροσκοπείο Λικ), και πήρε το όνομά του προς τιμή του συμπατριώτη του αστρονόμου Χάμιλτον Τζέφερς (*Hamilton Moore Jeffers*, 1893-1978).

Εξαιτίας της μεγάλης εκκεντρότητας της τροχιάς του, ο Τζέφερς κοντά στο περιήλιό του βρίσκεται έξω από την Κύρια Ζώνη και κατά το περιήλιο προσεγγίζει την τροχιά του πλανήτη Άρη.

## Φυσικά χαρακτηριστικά
Η μέση διάμετρος του Τζέφερς εκτιμάται σε 6,46 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,322 ± 0,048.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τζεφερς
1935 Λουκέρνη

Η **Λουκέρνη (Lucerna)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από την ομώνυμη πόλη και καντόνι της Ελβετίας.

## Φυσικά χαρακτηριστικά
Τα φυσικά χαρακτηριστικά της Λουκέρνης είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λουκερνη
Κατηγορία:Λουκέρνη
Γιώργος Σταθόπουλος

Ο **Γιώργος Σταθόπουλος** είναι διακεκριμένος Έλληνας ζωγράφος, του οποίου η ζωγραφική τέχνη συνδυάζει υπερρεαλιστικά και εξπρεσιονιστικά στοιχεία. 

## Βιογραφικά στοιχεία
Γεννήθηκε το 1944 στην Καλλιθέα Τριχωνίδος (Προστοβά). Zει και εργάζεται στην Αθήνα.

## Σπουδές και καριέρα
Σπούδασε ζωγραφική και γλυπτική από το 1966 έως το 1971 στην Ανωτάτη Σχολή Καλών Τεχνών με δασκάλους τους Γιάννη Μόραλη, Νίκο Νικολάου, Γιάννη Παππά και Δημήτρη Καλαμάρα. Ασχολήθηκε επίσης με τη σκηνογραφία και την εικονογράφηση.

Την πρώτη ατομική έκθεση του την πραγματοποίησε το 1970, στην Αθήνα. Έχει συμμετάσχει σε πολλές ατομικές και ομαδικές εκθέσεις στην Ελλάδα, όπως και στις ΗΠΑ και το Βέλγιο. Έχει εικονογραφήσει σειρά βιβλίων, εξώφυλλων δίσκων μουσικής και αφισών. Το έργο του κινείται αποκλειστικά συσχετιζόμενο με την ελληνικότητα. Τεχνικά, η ζωγραφική του συνδυάζει υπερρεαλιστικά και εξπρεσιονιστικά στοιχεία, αλλά σε μια απλοϊκή γραφή. 

## Πίνακες

Αρχείο:P9130012.JPG| Ζευγάρι Νέων
Αρχείο:P9130014.JPG| Γυναικεία Φιγούρα


## Ατομικές εκθέσεις
*1970: Blow up
*1972,1975,1979,1981,1982,1985: Νέες Μορφές
*1976: Κόχλιας Θεσσαλονίκη
*1976,1979,1982,1989: Εργαστήρι Λάρισα
*1978: Αίθουσα Τέχνης Καλαμάτας
*1978,1980: Σταυρακάκης Ηράκλειο
*1979: Louis Simon Ν. Υόρκη
*1980: Πανσέληνος Θεσσαλονίκη
*1982,1983,1991: Άνεμος
*1983: Αίθουσα Τέχνης Ηρακλείου
*1984: ΠΚΔ. Καβάλας
*1985,1991,1999: Ειρμός Θεσσαλονίκη
*1986: Αγκάθι
*1986,1995: Σκουφά
*1987: Έκφραση
*1992: Πρίσμα Λιβαδιά
*1994: Ιανός Θεσσαλονίκη
*1995: Αριάδνη Ηράκλειο
*1998: Αργώ Λευκωσία
*1999: Γαβράς
*1999: Peter’s Gallery Λεμεσός
*2010: Εικαστικός Κύκλος

## Παραπομπές


Κατηγορία:Έλληνες ζωγράφοι του 21ου αιώνα
Το παιχνίδι της σάρκας

***Το παιχνίδι της σάρκας*** (*The Skin Game*), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1931.

## Περίληψη
Η ταινία πραγματεύεται τον ανταγωνισμό ανάμεσα σε ένα γαιοκτήμονα και έναν πλούσιο βιομήχανο, όταν ο δεύτερος επιχειρεί να καταπατήσει αγροτικές εκτάσεις σε περιοχή όπου έχει το κτήμα της η πρώτη οικογένεια, των Hillcrists, απειλείται από τους βιομήχανους Hornblowers. Ο ανταγωνισμός αυτός περιλαμβάνει και αθέμιτα μέσα, όταν μάλιστα ανακαλύπτουν με τη βοήθεια ενός ντετέκτιβ, ένα ένοχο για την οικογένεια των Hornblowers, μυστικό: η κόρη τους κρατά συντροφιά σε πλούσιους. Το μυστικό δεν αργεί να διαρρεύσει και η νεαρή κοπέλα που είναι παντρεμένη και περιμένει παιδί, αυτοκτονεί, οι Hornblowers φεύγουν εξευτελισμένοι από την περιοχή και οι Hillcrists ταπεινωμένοι για το κακό που προκάλεσαν.

## Πληροφορίες
Βασίζεται σε ομότιτλο θεατρικό έργο του Τζον Γκάλσγουορθυ.

## Βιβλιογραφικές πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.26
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.28-29
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.61

## Εξωτερικοί σύνδεσμοι

*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1931
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές ασπρόμαυρες ταινίες
Κατηγορία:Βρετανικές αστυνομικές δραματικές ταινίες
Κατήφορος (ταινία, 1927)

Ο ** Κατήφορος** (αγγλικά:Downhill), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1927.

## Περίληψη
Ένας σπουδαστής κατηγορείται άδικα για κάποια κλοπή που έγινε στο σχολείο όπου φοιτά. Αποβάλλεται από αυτό κι ο πατέρας του τον διώχνει. Φεύγει και μετά από μια σύντομη σχέση του με μια ηθοποιό, πηγαίνει και γίνεται χορευτής στο Παρίσι, στη συνέχεια αποπειράται να ταξιδέψει για τις αποικίες μα επιστρεφει στο Λονδίνο όπου οι γονείς του τον ξανδέχονται στο σπίτι τους,έχοντας μάθει στο μεταξύ την αλήθεια γι αυτόν.

## Παραγωγή
Η ταινία βασίζεται σε ένα θεατρικό έργο του Ιβόρ Νοβέλο. Η χαλαρή σύνδεση του υλικού και οι ελλείψεις στην τεχνική της καθόρισαν την αποτυχία της. Εδώ, εντοπίζονται στοιχεία που συναντάμε στις κατοπινές δουλειές του Χίτσκοκ όπως είναι η «εκ νέου ανασύσταση του περιβάλλοντος, την ανάμειξη του ονείρου με την πραγματικότητα, την διάπλαση της πραγματικότητας σε σχέση με την κοινωνική και ηθική κατάσταση...»

## Παραπομπές

## Βιβλιογραφικές πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.15-16
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.16
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.40
## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1920
Κατηγορία:Ταινίες του 1927
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές βωβές ταινίες μεγάλου μήκους
Κατηγορία:Βρετανικές ασπρόμαυρες ταινίες
Κοινωνικός συντηρητισμός

Ο **κοινωνικός συντηρητισμός** είναι η ιδεολογία που πρεσβεύει την ιδέα ότι η κοινωνία είναι δομημένη πάνω σε αξίες και αυτές πρέπει να διατηρούνται. Ο κοινωνικός συντηρητισμός είναι σκεπτικός στις ριζικές αλλαγές και τον κοινωνικό μετασχηματισμό.

Αναπτύχθηκε ως αντίδραση σε, κοινωνικά, φιλελεύθερα κινήματα που θεωρείται πως πρέσβευαν ιδέες και αξίες που αντίκεινται στον Δυτικό πολιτισμό. Στη Βόρεια Αμερική, ο κοινωνικός συντηρητισμός αναπτύχθηκε στα μέσα του 20ού αιώνα ως αντίδραση σε κοινωνικά ζητήματα όπως π.χ. η μείωση των ποινικών κυρώσεων, οι εκτρώσεις, η εκκοσμίκευση του κράτους κ.α.

## Παραπομπές



Κατηγορία:Συντηρητισμός
Πικόμετρο

Ένα **πικόμετρο** (διεθνές σύμβολο **pm**, από τη λέξη **p**ico**m**etre) είναι μια μονάδα μέτρησης του μήκους στο μετρικό σύστημα ίσο με ένα τρισεκατομμυριοστό του μέτρου. Δηλαδή:

**1 pm = 1/1.000.000.000.000 m = 10<sup>−12</sup> m**

Αντιστοιχεί ακόμη με το ένα εκατομμυριοστό του μικρόμετρου  (που ονομάζεται και «μικρό») και γι' αυτό μερικές φορές ονομάζεται και **«μικρομικρό»** (*micromicron*), συμβολιζόμενο ως **μμ**, ή ακόμη **«στίγμα»** (*stigna*) ή **μπικρό** (*bicron*). Ισούται ακόμη με το ένα εκατοστό ενός όνγκστρεμ (Å), μια άλλη διεθνώς αναγνωρισμένη μονάδα μήκους που δεν ανήκει στο Διεθνές Σύστημα Μονάδων. Είναι δηλαδή:

**1 pm = 1 μμ = 1/1.000.000 μm = 10<sup>−6</sup> μm** και
**1 pm = 1/100 Å = 10<sup>−2</sup> Å**

Το μήκος του πικόμετρου είναι τόσο μικρό ώστε η εφαρμογή του να περιορίζεται σχεδόν εξ ολοκλήρου στη σωματική φυσική, στην κβαντική φυσική, στη χημεία και στην ακουστική. Τα άτομα έχουν διάμετρο μεταξύ 62 και 520 μμ και το τυπικό μήκος ενός απλού δεσμού άνθρακα-άνθρακα είναι 154 μμ. Μικρότερες μονάδες μπορούν ακόμη να χρησιμοποιηθούν για να περιγράψουν μικρότερα σωματίδια (μερικά από τα οποία είναι τα συστατικά των ίδιων των ατόμων), όπως τα αδρόνια και τα ανώτερα όρια του πιθανού μεγέθους για τα σωματίδια σημείων φερμιόν. Ο ανιχνευτής διαστημικού κεραίας λέιζερ διεπαφής (LISA) σχεδιάζεται για εκτόξευση το 2034 για να ανιχνεύσει άμεσα τα κύματα βαρύτητας και θα μετρήσει τις σχετικές μετατοπίσεις με ανάλυση 20 πικομέτρων σε απόσταση 2,5 γιγαμέτρων, αποδίδοντας ευαισθησία καταπόνησης καλύτερη από 1 μέρος στο 1020.

## Aναφορές και σημειώσεις


Κατηγορία:Μονάδες μήκους
Α.Σ. Νίκη Αξού

Ο **Αθλητικός Σύλλογος Νίκη Αξού** αποτελεί αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε το 1970 με έδρα την κωμόπολη Αξό του νομού Πέλλας.

Στα όσα χρόνια παρουσίας της στο ερασιτεχνικό ποδόσφαιρο της Ε.Π.Σ. Πέλλας έχει να επειδείξει δύο σημαντικές στιγμές στην ιστορία της. Η μια είναι το διάστημα 1979–1982, με τη συμμετοχή της στο πρωτάθλημα της Εθνικής Ερασιτεχνικής κατηγορίας, όταν οι επίσημες κατηγορίες ήταν τρεις, δηλαδή ουσιαστικά η σημερινή Γ΄ Εθνική. Η δεύτερη στιγμή είναι η πενταετία 1990–1995 με τη συμμετοχή της στη Δ΄ Εθνική.

## Αγωνιστική πορεία
* 1979–80: Εθνική Ερασιτεχνική
* 1980–81: Εθνική Ερασιτεχνική
* 1981–82: Εθνική Ερασιτεχνική
* 1982–83: Δ΄ Εθνική
* 1984–85: Δ΄ Εθνική
* 1990–91: Δ΄ Εθνική
* 1991–92: Δ΄ Εθνική
* 1992–93: Δ΄ Εθνική
* 1993–94: Δ΄ Εθνική
* 1994–95: Δ΄ Εθνική

## Παραπομπές


## Εξωτερικοί σύνδεσμοι
* Επίσημος ιστότοπος του Α.Σ. Νίκη Αξού

Κατηγορία:Αθλητικοί σύλλογοι Πέλλας
Κατηγορία:Ιδρύσεις αθλητικών συλλόγων το 1970
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1970